ওটিসি সূত্রে জানা যায়, চলতি জুন মাসে সোনালী পেপারের ৭ কার্যদিবস লেনদেন হয়েছে। আর এই ৭ কার্যদিবসে এ কোম্পানির শেয়ার দর কৌশলে ২৩ টাকা থেকে বাড়িয়ে ৪০.৫০ টাকায় উন্নীত করা হয়েছে। চলতি মাসের ৪ জুন এ কোম্পানির ১৯ হাজার ১৭৮টি শেয়ার প্রতিটি ২৫ টাকা দরে লেনদেন হয়। তারপর ৮ জুন কোম্পানির ১ হাজার ৫০০ শেয়ার প্রতিটি ২৭ টাকায় লেনদেন হয়। ১১ জুন কোম্পানির ৭০০ শেয়ার প্রতিটি ২৯.৫০ টাকায় লেনদেন হয়। ১২ জুন কোম্পানির ৪০০ শেয়ার প্রতিটি ৩২ টাকা দরে লেনদেন হয়। ১৪ জুন ৫০০ শেয়ার প্রতিটি ৩৫ টাকায় লেনদেন হয়। তারপরের দিন ১৫ জুন কোম্পানির ৬০০ শেয়ার প্রতিটি ৩৭.৫০ টাকায় লেনদেন হয়।